《至正十年十二月十九日义兴吴国良持倪云林诗来玉山中相与徜徉数日将旋索为别余与玉山同简云林》
元代·郯韶

吴生阳羡溪头住，岁晏扁舟载雪归。江上坐看双桨去，天边目送一鸿飞。

岂无稚子烧桐叶，知有幽人候水扉。后夜相思心欲折，短箫吹月坐苔矶。

作者简介：湖州吴兴人，字九成。号云台散史，又号苕溪渔者。慷慨有气节。顺帝至正中尝辟试漕府掾，不事奔竞，澹然以诗酒自乐。工诗。